stanford-oval/wikipedia huggingface dataset:
פארק אחוזת מורדן
היסטוריה

הפרק נבנה בשנות ה-70 של המאה ה-18 ובו פני שטח מגוונים הכוללים "פארק איילים", מדשאות ואזור ביצה. בשטח הפארק מצויים מספר בניינים היסטוריים ובהם אחוזה וטחנת מים שבה נהגו לטחון טבק וליצור טבק הרחה.
בית האחוזה המקורי נבנה על ידי משפחת גארת' (Garth). בשנות ה-70 של המאה ה-19 נמכרה האחוזה לסוחר הטבק גיליאט האטפילד (Gilliat Hatfeild). בנו, גיליאט האטפילד הבן, הוריש את האחוזה לקרן הלאומית בשנת 1941.
על מרבית שטחי האחוזה המקוריים הוקמו שכונות מגורים ואזורי תעשייה, ורק חלק קטן ממנה מהווה את הפארק הנוכחי.
עומס מפולג

עומס מפולג (הנקרא גם כוח מפורס) הוא כוח הפועל על גבי שטחה או על גבי אורכה של קורה במקום בנקודה, כל עומס מפולג ניתן להציג ככוח שקול הפועל בנקודת מסוימת על הקורה.
גודלו של הכוח השקול שווה לשטח שמתחת לעקומה המתארת את העומס המפולג בדיאגרמת הגוף החופשי, ונקודת הפעולה של הכוח השקול נמצאת במרכז השטח שמתחת לעקומה המתארת את העומס המפולג בדיאגרמת הגוף החופשי.
סוגי עומסים מפולגים

ישנם סוגים שונים של עומסים מפולגים הנבדלים ביניהם על ידי העקום שמתאר את העומס, את הסוגים השונים ניתן לחלק לשתי קבוצות:
עומס מפולג אחיד - בו גודל הכוח שפועל בכל נקודה אחיד.
עומס מפולג לא אחיד - בו גודל הכוח שפועל בכל נקודה משתנה, גודל הכוח בכל נקודה ניתן לתיאור בעזרת פונקציה.
שימושים

לכוח מפולג שימוש רב בהנדסה מכנית ובפרט בסטטיקה של גופים קשיחים ובמכניקת המוצקים, שכן בפועל, ברב המקרים על קורות פועלים עומסים מפולגים ולא כוחות בנקודה.
בנוסף, ניתן לראות ביטוי לעומס מפולג בחישובי לחץ שמים מפעילים על מבנים, המים מפעילים כוח על כל שטח המגע עם המבנה וזהו למעשה עומס מפולג.
זהו עומס מפולג אחיד, ניתן לראות שהעקום המתאר את העומס הוא קבוע ולכן, בכל נקודה פועל אותו גודל של כוח.
עומק אסטרטגי

סמל מפקדת העומק של צה"ל
עומק אסטרטגי הוא מונח צבאי המתייחס למרחק שבין הקווים הקדמיים או אזורי הקרבות לבין אזורים אזרחיים כגון: אזורי תעשייה, ערי בירה, מרכזי אוכלוסייה ותעשייה צבאית.
שיקולים מרכזיים בעיסוק בעומק האסטרטגי הם עד כמה פגיעים הנכסים למתקפת מנע מהירה או לאופנסיבה מתודית ויכולת המדינה לספוג אובדן שטחים ראשוני ולייצר מתקפת נגד אפקטיבית רחוק ממוקדי הכוח של המדינה.
על מפקדי הצבא מוטלת חובה להתכונן לשני התרחישים ולהציג אמצעים ומשאבים ברמה הטקטית והאסטרטגית על מנת להדוף את כל השלבים של מתקפת אויב מצומצמת או רחבת היקף. האמצעים אינם רק אמצעים צבאיים. גם היכולת למגן ולחזק את התשתית האזרחית ולהופכה לגמישה על מנת לעמוד במתקפה היא יכולת משמעותית בעיתות מלחמה.
הבעיה היא הפשרה שבין מרחב וזמן. כישלונה של גרמניה להביס את ברית המועצות בין 1941 ל-1942 הוא דוגמה היסטורית לכך. הסובייטים נסוגו בעת ההתקפה הגרמנית מפולין לפאתי מוסקבה. הנסיגה אפשרה לסובייטים להסיט את התשתית התעשייתית מזרחה מהרי אורל.
בצה"ל ייעודה של מפקדת העומק הוא תכנון, הפעלת הכוח והובלת מבצעים מיוחדים ורב-זרועיים ארוכי טווח במרחב המוגדר כעומק האסטרטגי של מדינות האויב של ישראל.
ישנם חברי כנסת בישראל הסוברים  כי ישראל סובלת מהיעדר עומק אסטרטגי.
ראו גם

הגנה לעומק
אסטרטגיה צבאית
גבולות בני הגנה
מפקדת העומק
הערות שוליים

↑  צה"ל מקים מפקדת עומק למבצעים רב-זרועיים בעומק האסטרטגי, באתר צה"ל (דרך ארכיון האינטרנט), 15 בדצמבר 2011.
↑  שמחה רוטמן, Rothman to 'Post': Israel has veto power over Palestinian state, it's a matter of life and death, עיתון ג'רוסלם פוסט, ‏22.2.24
פורד פלקון XF

| --- | --- |

Ford Falcon (XF), דגם "GL"
 מאפיינים כלליים
 נקרא גם:  Ford Fairmont XF
 יצרן:  "Ford Australia" (אנ')
 שנות ייצור:  1988–1984
 יחידות שיוצרו:  278,101
 הרכבה:  אוסטרליה אוסטרליה
 מודל קודם:  פורד פלקון XE
 מודל אחריו:  פורד פלקון EA (דגמי סדאן וסטיישן)  פורד פלקון XG (דגמי מסחרית וטנדר מסוג Utility)
 חברת אם:  פורד (שם מלא: Ford Motor Company)
 מרכב:  Front-engine, rear-wheel-drive layout
 אורך:  4,775 מ"מ
 רוחב:  1,860 מ"מ
 גובה:  1,367 מ"מ
 משקל:  1.333 ק"ג (דגם סדאן)
 בסיס גלגלים:  2,829 מ"מ
 מפרט טכני
 מנוע:  6 צילינדרים, 3.3 ליטר, יחס דחיסה 9.15:1  6 צילינדרים, 4.1 ליטר (מערכת אספקת הדלק נבנתה בשיטת המאייד המכני)  6 צילינדרים, 4.1 ליטר (מערכת אספקת הדלק נבנתה בשיטת מערכת הזרקת דלק)
 הילוכים:  תמסורת ידנית - 3 מהירויות, מתוצרת "Borg Warner" דגם הילוכים "0501" (מנוף מוט ההילוכים מוקם מתחת לגלגל ההגה, מימין)  תמסורת ידנית - 4 מהירויות, מתוצרת "Borg Warner" דגם הילוכים "0503" (מוט ההילוכים מוקם על הרצפה)  תמסורת ידנית - 4 מהירויות, מתוצרת "Borg Warner" דגם הילוכים "0506" (מוט ההילוכים מוקם על הרצפה)  תמסורת ידנית - 5 מהירויות, מתוצרת "Borg Warner" דגם הילוכים "0507" (מוט ההילוכים מוקם על הרצפה)  תמסורת אוטומטית - 3 מהירויות (מנוף מוט ההילוכים מוקם מתחת לגלגל ההגה, מימין או על הרצפה)
פורד פלקון XF (באנגלית: Ford Falcon XF, קרוי גם: Ford Fairmont XF) היא מכונית משפחתית גדולה מתוצרת יצרנית הרכב Ford Australia (אנ'), חברת בת של פורד אשר יוצרה בין השנים 1988–1984 באוסטרליה
תצורות

4 דלתות - סדאן (בתצורות : 5 נוסעים (2+3), 6 נוסעים (3+3, בדגמים שמוט ההילוכים מוקם מתחת לגלגל ההגה).
5 דלתות - סטיישן.
2 דלתות - מסחרית.
2 דלתות - טנדר ("Falcon Utility").
4 דלתות - לימוזינה (בסיס גלגלים מוארך)
"פורד פלקון XF"

יוצרו 278,101 יחידות.
דגמי "פורד פלקון XF" סדאן 4 דלתות, וסטיישן יוצרו בין אוקטובר 1984 - פברואר 1988.
דגמי "פורד פלקון XF" מסחרית ו-טנדר ("Falcon Utility") יוצרו מאוקטובר 1984 - מרץ 1993
מנוע קדמי.
מנוע בנזין.
סוג הנעה: הנעה אחורית.
דגמי "פורד פלקון XF" שירתו כאמבולנסים באוסטרליה.
תאוצה בין 0–97 קמ"ש היא 12.1 שניות (דגם מנוע 4.1 ליטר שנבנה עם מערכת אספקת הדלק בשיטת המאייד המכני)
תאוצה בין 0–97 קמ"ש היא 9.5 שניות (דגם מנוע 4.1 ליטר שנבנה עם מערכת אספקת הדלק בשיטת מערכת הזרקת דלק)
תמונות

"פורד פלקון XF דגם "GL"
"פורד פלקון XF" דגם "S"
"פורד פלקון XF", שנת 1985
"פורד פלקון XF", דגם "S"
"פורד Fairmont XF" דגם "S", שנת 1985
"פורד פלקון XF" דגם "GL" - לימוזינה
"פורד פלקון XF" דגם "GL" - לימוזינה
"פורד פלקון XF" דגם "S" - סטיישן
"פורד פלקון XF" דגם "S" - סטיישן
"פורד פלקון XF" - טנדר
"פורד פלקון XF", שנת 1991 - טנדר
"פורד פלקון XF", שנת 1990 - מסחרית
"פורד פלקון XF", שנת 1990 - מסחרית
"פורד פלקון XF" דגם "GL" - אמבולנס
"פורד פלקון XF" דגם "GL" - אמבולנס
"פורד פלקון XF" דגם "GL" - אמבולנס
ראו גם

פורד
פורד פלקון
פורד פלקון XP
פורד פלקון XG
פורד פלקון ED
הערות שוליים

↑  "פורד פלקון XF" uniquecarsandparts.com.au/car_info_ford_falcon_xf
↑  "פורד פלקון XF" carsguide.com.au/car-reviews/used-car-review-ford-falcon-xf
↑  "פורד פלקון XF" - מפרט טכני uniquecarsandparts.com.au/falcon_XF_technical_specifications
↑  "פורד פלקון XF" web.archive.org/web/20140826233722
פורד פלקון XC

| --- | --- |

Ford Falcon (XC) דגם "GS"
 מאפיינים כלליים
 נקרא גם:  Ford Fairmont (XC)
 יצרן:  "Ford Australia" (אנ')
 שנות ייצור:  1979–1976
 יחידות שיוצרו:  171,082
 הרכבה:  אוסטרליה אוסטרליה
 מודל קודם:  פורד פלקון XB
 מודל אחריו:  פורד פלקון XD
 חברת אם:  פורד (שם מלא: Ford Motor Company)
 אורך:  4,866 מ"מ
 רוחב:  1,900 מ"מ
 גובה:  1,369 מ"מ
 משקל:  1.475 ק"ג (דגם סדאן)
 בסיס גלגלים:  2,819 מ"מ
 מפרט טכני
 מנוע:  6 צילינדרים, 3.3 ליטר  6 צילינדרים, 4.1 ליטר  V8 צילינדרים, 4.9 ליטר, מנוע פורד סדרה "Ford 335 engine" (אנ') סוג מנוע "302 Cleveland"  V8 צילינדרים, 5.8 ליטר, מנוע פורד סדרה "Ford 335 engine" (אנ') סוג מנוע "351 Cleveland"
 הילוכים:  תמסורת ידנית - 3 מהירויות (מיקום: מנוף הילוכים מתחת לגלגל ההגה, מימין)  תמסורת ידנית - 4 מהירויות (מיקום: על הרצפה)  תמסורת אוטומטית - 3 מהירויות
פורד פלקון XC (באנגלית: Ford Falcon XC, קרוי גם : Ford Fairmont (XC)) היא מכונית סלון מתוצרת  יצרנית הרכב Ford Australia (אנ'), חברת בת של פורד אשר יוצרה בין השנים 1979–1976 באוסטרליה
תצורות

4 דלתות - סדאן (6 נוסעים: 3+3, 5 נוסעים: 2+3)
5 דלתות - סטיישן
2 דלתות - קופה הרדטופ
2 דלתות - מסחרית
2 דלתות - טנדר ("Falcon Utility", "Falcon Deluxe Utility")
"פורד פלקון XC"

יוצרו 171,082 יחידות
דגמי "פורד פלקון XC" יוצרו מיולי 1976 - מרץ 1979
מנועי בנזין
דגמי "פורד פלקון XC" מסוג "Cobra" ו-"Allan Moffat Special XC" הוגדרו כ"מכונית שרירים". בשנת 1978 הושקו 400 יחידות בהם הורכב מנוע 4.9 ליטר ו-30 יחידות בהם הורכב מנוע 5.8 ליטר. בשנת 1977 נבנו 500 יחידות מסוג "Allan Moffat Special XC"
דגמי "פורד פלקון XC" שירתו כאמבולנסים וכניידות משטרה ב-אוסטרליה
תמונות

"פורד פלקון XC"
"פורד פלקון XC"
"פורד פלקון XC" דגם קופה הרדטופ שנת 1977
"פורד פלקון XC"
"פורד פלקון XC" דגם "Cobra" - קופה
"פורד פיירמונט XC" - סטיישן, שנת 1978
"פורד פלקון XC" - מסחרית, שנת 1978
"פורד פלקון XC" - מסחרית, שנת 1977
"פורד פלקון XC" - טנדר מסוג "Utility", שנת 1978
"פורד פלקון XC" - ניידת משטרה למטרת סיור בדרך בינעירונית
"פורד פלקון XC" דגם "500" - אמבולנס
"פורד פלקון XC" דגם "500" - אמבולנס
ראו גם

פורד
פורד פלקון
פורד פלקון XP
פורד פלקון XG
פורד פלקון ED
פורד XY פלקון GT
הערות שוליים

↑  פורד xc פיירמונט, דגם "GXL" סדאן, שנת 1976 - מפרט automobile-catalog.com/make/ford_australia/fairmont_australia
↑  "פורד פלקון XC" tradeuniquecars.com.au/feature-cars/1804/1978-ford-falcon-xc-500-review
↑  Ford Cars - All Model Catalogue May 1978, page 37
↑  פורד פלקון specials aus-ford-uk.co.uk/html/more_specials
פורד פלקון XA

| --- | --- |

Ford Falcon (XA) דגם "500"
 מאפיינים כלליים
 נקרא גם:  Ford Futura (XA)  Ford Fairmont (XA)  Ford Ranchero (בדרום אפריקה)
 יצרן:  "Ford Australia" (אנ')
 שנות ייצור:  1972–1973
 הרכבה:  אוסטרליה אוסטרליה
 מודל קודם:  פורד פלקון XY
 מודל אחריו:  פורד פלקון XB
 חברת אם:  פורד (שם מלא: Ford Motor Company)
 מרכב:  Front-engine, rear-wheel-drive layout
 אורך:  4,737 מ"מ
 רוחב:  1,900 מ"מ
 גובה:  1,369 מ"מ
 משקל:  1.369 ק"ג (דגם סדאן)
 בסיס גלגלים:  2,819 מ"מ
 מפרט טכני
 מנוע:  6 צילינדרים, 3.3 ליטר המפיק 130 כ"ס  6 צילינדרים, 4.1 ליטר המפיק 155 כ"ס  6 צילינדרים, 4.1 ליטר המפיק 170 כ"ס  V8 צילינדרים, 4.9 ליטר המפיק 240 כ"ס  V8 צילינדרים, 5.8 ליטר המפיק 260 כ"ס  V8 צילינדרים, 5.8 ליטר המפיק 300 כ"ס  (דגם GT)
 הילוכים:  תמסורת ידנית - 3 מהירויות  תמסורת ידנית - 4 מהירויות  תמסורת אוטומטית - 3 מהירויות
 מעצב:  Jack Telnack (אנ')
פורד פלקון XA (באנגלית: Ford Falcon XA, קרוי גם: Ford Futura (XA), קרוי גם: Ford Fairmont (XA)) היא מכונית משפחתית גדולה מתוצרת  יצרנית הרכב Ford Australia (אנ'), חברת בת של פורד אשר יוצרה בין השנים 1972–1973 באוסטרליה.
תצורות

4 דלתות - סדאן (6 נוסעים: 3+3, 5 נוסעים: 2+3).
5 דלתות - סטיישן.
2 דלתות - קופה הרדטופ.
2 דלתות - מסחרית.
2 דלתות - טנדר ("Falcon Utility").
"פורד פלקון XA"

דגם "פורד פלקון XA" סדאן 4 דלתות יוצר בין מרץ 1972 – ספטמבר 1973. דגם "פורד פלקון XA" קופה הרדטופ יוצר מאוגוסט 1972. דגם "פורד פלקון XA" בתצורת מסחרית יוצר מאוקטובר 1972.
מנוע קדמי.
מנוע בנזין.
סוג הנעה: הנעה אחורית.
דגמי "פורד פלקון XA" שווקו באוסטרליה ובדרום אפריקה שם היה קרוי "Ford Ranchero".
דגם "פורד פלקון XA" יוצר בתצורת אמבולנס.
דגם "GT Hardtop" הוגדר כ"מכונית שרירים", הורכב בדגם מנוע 5.8 ליטר המפיק 300 כ"ס.
תמונות

"פורד פלקון XA"  - טנדר, שנת 1972
"פורד פלקון 500XA"
"פורד פלקון 500XA"
"פורד פלקון XA" - סטיישן
"פורד פלקון XA", שנת 1973 - אמבולנס
"פורד פלקון XA" - אמבולנס
"פורד פלקון XA" דגם "GS hardtop" שנת 1972
"פורד פלקון XA" דגם "הרדטופ 500"
ראו גם

פורד
פורד פלקון
פורד פלקון XP
פורד פלקון XG
פורד פלקון ED
פורד XY פלקון GT
הערות שוליים

↑  "פורד פלקון XA" - ברושור uniquecarsandparts.com.au/brochures_ford_falcon_xa
↑  "פורד פלקון XA"  uniquecarsandparts.com.au/car_info_ford_fa
פארק איזמאילובסקי

| --- | --- |

 מידע כללי
 על שם:  איזמאילו 
 נתונים ומידות
 שטח:  1,608.1 הקטאר
 מיקום
 מדינה:  רוסיה רוסיה
 מיקום:  המחוז האדמיניסטרטיבי המזרחי, מוסקבה
 קואורדינטות:  55°47′N 37°47′E﻿ / ﻿55.78°N 37.78°E﻿ / 55.78; 37.78
  (למפת מוסקבה מוגדלת) פארק איזמאילובסקי(למפת מוסקבה רגילה) פארק איזמאילובסקי he
 
פארק איזמאילובסקי (ברוסית: Измайловский парк) הוא הפארק העירוני הגדול ביותר באירופה. זהו שטח הכפוף למוסד  הסביבתי הממלכתי "מוספרירודה", שבתורו, כפוף למחלקת ניהול טבע והגנת הסביבה של העיר מוסקבה.
משתרע על שטח של 1608.1 דונם. הפארק כולל: פארק-יער איזמאילובסקי וטרלצקי (רו'), בריכת סרבריאנו-וינוגרדני (רו') עם אי, ופארק התרבות והמנוחה איזמאילובו (רו').
עבור פסטיבל הנוער והסטודנטים השישי בשנת 1957, על פי הוראה אישית של ניקיטה חרושצ'וב, הוקם גלגל ענק בפארק -  השני בגובהו במוסקבה (אז ראשון) בגובה 60 מטר.
הערות שוליים

↑  https://um.mos.ru/places/izmaylovskiy_park/
סרה

ערך זה עוסק בכפר בנפת שכם, ברשות הפלסטינית. אם התכוונתם למשמעות אחרת, ראו .
| --- | --- |

 טריטוריה:  הרשות הפלסטינית הרשות הפלסטינית
 נפה:  שכם
 אוכלוסייה:  ‏
  ‑ בכפר:  3,109 (2016)
 קואורדינטות:  32°12′36″N 35°11′27″E﻿ / ﻿32.210097222222°N 35.190941666667°E﻿ / 32.210097222222; 35.190941666667 
 אזור זמן:  UTC +2
  מפת מיקום  מפה מפורטת   (למפת צפון השומרון מוגדלת) סרה(למפת צפון השומרון רגילה) סרה(למפת ישראל רגילה) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סרה(למפת ישראל מוגדלת) ירושלים תל אביב חיפה ראשון לציון אשדוד באר שבע נתניה אילת קריית שמונה בית שאן קצרין טבריה עפולה חדרה נהריה עכו כרמיאל אשקלון מצפה רמון  ערד עזה יריחו ירדן סוריה לבנון סיני (מצרים) הים התיכון נצרת לוד רהט הים האדום סרה  he tabBackground:;tabBorder:#aaa;defaultTab:0;
סרה (בערבית: صرّة ובתעתיק מדויק: צַרַּּה) הוא כפר פלסטיני השוכן ממערב לשכם ושייך לנפת שכם ברשות הפלסטינית. לפי נתוני הלשכה הפלסטינית המרכזית לסטטיסטיקה, אוכלוסיית הכפר מנתה 3,109 תושבים בשנת 2016.
היסטוריה

לפי עדויות ארכאולוגיות מ"חורבת כפרור" (ח'רבת כפרור), שממוקמת מדרום לכפר, באזור הסמוך לסרה היה יישוב החל מהתקופה הביזנטית בארץ ישראל. במקום נמצאו חרסים מהתקופה המוסלמית המוקדמת בארץ ישראל. החוקר צרפתי ויקטור גרן ביקר בכפר במאי 1863, ומצא כי הוא מכיל כ-500 תושבים.
במפקד אוכלוסין 1922 של ארץ ישראל שנערך על ידי שלטונות המנדט הבריטי, הייתה אוכלוסיית הכפר 277 מוסלמים, ובמפקד 1931 היא גדלה ל-382 מוסלמים אשר שכנו ב-103 בתים.
בסקר הכפרים בשנת 1945 האוכלוסייה בכפר הייתה 540 מוסלמים, ושטח הקרקע הכולל של הכפר היה 5,928 דונם.
בעקבות מלחמת העצמאות, ולאחר הסכמי שביתת הנשק בתום מלחמת העצמאות של 1949, עברה סרה משליטה בריטית לירדנית.
היסטוריה > לאחר 1967

בעקבות מלחמת ששת הימים ב-1967, עברה סרה משליטה ירדנית לישראלית.
לאחר הסכמי אוסלו, 42% מאדמות הכפר מוגדרות כשטח A‏, 43% כשטח B (חלק מהרשות הפלסטינית) ו-15% הנותרים הם שטח C.
בסוף שנות ה-90 של המאה ה-20 נסלל על אדמות הכפר, מדרום, "כביש עוקף שכם דרום", כדי להסיט את תוואי כביש 60, כך שיעקוף את שכם ממערב עם תחילת האינתיפאדה השנייה הוגבלה הגישה אל חלקו הצפוני של כביש 60. תנועת פלסטינים נאסרה בקטע שבין צומת חווארה, הסמוך להתנחלות יצהר, ועד ההתנחלות קדומים וצומת ג'ית. הגבלות התנועה בכביש הוסרו ב-2007, אך מדי פעם נחסמת התנועה בכביש לתושבי הכפר .
בשנת 2002, הקים פעיל הימין משה זר את מאחז חוות גלעד. חלק קטן משטח המאחז בנוי על חלקת קרקע שרכש. על פי רישומי המדינה, כל יתר הקרקעות עליהן בנויים רובם של מבני המאחז, הן מקרקעין לא מוסדרים, ויש כלפיהם תביעות בעלות של תושבי סרה והכפרים הסמוכים.
הערות שוליים

1 2  מפקד אוכלוסין 2016, באתר של הלשכה הפלסטינית המרכזית לסטטיסטיקה
↑  כל מקום ואתר: מדריך לכל מקום ואתר בארץ ישראל - עמוד 128
↑  תיאור ארץ ישראל: גיאוגראפי, היסטורי וארכאולוגי -  ויקטור גרן  תרגום: חיים בן עמרם -עמוד 126
↑  Barron, 1923, Table IX, Sub-district of Nablus, p. 24
↑  Mills, 1932, p.60
↑  מערכת הביטחון מתכננת כבישים עוקפים בגדה ביותר ממיליארד דולר, באתר גלובס, 23 במרץ 1997
↑  שלילת חופש התנועה של פלסטינים בגדה המערבית, באתר בצלם
↑   יותם ברגר, מקורות ביטחוניים: לא ניתן להסדיר את המאחז חוות גלעד כי רובו בנוי על אדמות פרטיות, באתר הארץ, 17 בינואר 2018
| Flag of Senegalיישובי נפת שכם |
| --- | --- | --- |
| ערים | שכם |  |
| מועצות מקומיות | עקרבה • עסירה א-שמאלייה • ביתא • חווארה • ג'מאעין • קבלאן • סבסטיה • בית פוריכ |  |
| כפרים | עסירה אל-קבלייה • עזמוט • עוורתא • אל-באד'אן • בלאטה אל-בלד • בית דג'ן • בית חסאן • בית איבא • בית אימרין • בית וזן • בזאריה • בורין • עיראק בורין • בורקה • ג'אלוד • דיר אל-חטב • דיר שרף • דומא • עינאבוס • פורוש בית דג'ן • איג'ניסיניא • ג'וריש • כפר קליל • לובאן א-שרקיה • מאדמא • מג'דל בני פדיל • א-נאקורה • ניסף ג'בייל • א-נסאריה • אודלה • עוסארין • קריות • קוסין • קוסרה • רוג'ייב • סאלם • סרה • א-סאוויה • תלפית • טלוזה • תל • עוריף • יאנון • יאסיד • יתמא • זאוואתא • זיתא ג'מעין • קריית לוזה |  |
| מחנות פליטים | בלאטה |  |
נפות הרשות הפלסטינית
| --- | --- |
בקרת זהויות :  NLI: 987007584234005171
עורב פלסטלינה

| --- | --- |
 בימוי:  אלכסנדר טטארסקי 
 תסריט:  אלכסנדר טטארסקי 
 מדבבים:  לאוניד ברונבוי Lev Shimelov Grigory Gladkov אלכסנדר לבנבוק 
 מוזיקה:  Grigory Gladkov 
 צילום:  Ernst Gaman 
 מדינה:  ברית המועצות 
 חברת הפקה:  אולפני אקרן 
 חברה מפיצה:  אולפני אקרן 
 הקרנת בכורה:  1981 
 משך הקרנה:  9 דק' 
 שפת הסרט:  רוסית 
 סוגה:  סרט קומדיה 
 דף הסרט ב־IMDb
 
עורב פלסטלינה (ברוסית: Пластилиновая ворона) הוא סרט אנימציה רוסי-סובייטי, שיצר אלכסנדר טטארסקי בשנת 1981.
הסרט מורכב משלושה חלקים. החלק הראשון, "תמונה", נכתב על ידי המושרר אלכסנדר קושנר, והוא  מלמד על סגנונות ציור שונים: ציור נוף, טבע דומם, ודיוקן. החלק השני, "משחק", נכתב על ידי שיקה דריז, והוא מראה סבא ונכד שמשחקים במשחק פשוט: עוצמים ופוקחים עיניים ומסתכלים על דברים שונים בעולם.
החלק השלישי "ואולי, ואולי..." הוא המפורסם ביותר, והוא נתן לכל הסרט את שמו. הוא מבוסס על שיר של אדוארד אוספנסקי, שנכתב במקור על פילפילון שהלך לאיבוד, אולם לאורך השיר המספר כל הזמן "שוכח" פרטים ואומר: "ואולי לא פיל, אלא תנין, ואולי חזרזיר." אוספנסקי עיבד את השיר הזה בשביל הסרט: הוא שמר את המבנה של המספר ש"שוכח" פרטים ומשנה את הדמויות ואת פרטי העלילה, אולם שינה את הגיבור הראשי לבת עורב ("ואולי פרה, ואולי כלבה"). הסרט עשוי בטכניקת הנפשת פלסטלינה (קליימיישן) מכאן השם: "עורב פלסטלינה".
העלילה של הסרט היא ניסיון של המספרים לספר סיפור ידוע על עורב, שועל וגבינה – משל איזופוס, השועל והעורב, הידוע ברוסית בעיבוד של איוואן קרילוב. המספרים לא זוכרים במדויק את הסיפור ומנסים להיזכר בו, מכאן כל הטוויסטים בעלילה ובתמונה, התהפכויות של דמויות לדמויות אחרות שפלסטלינה מאפשרת לעשות וגם ההומור והאבסורד שמאפיינים את הסרט.
המוזיקה לסרט נכתבה על ידי גריגורי גלדקוב.
פירמידות נוביות

תצלום אווירי של אתר הפירמידות במרואה
נוביה הוא שמו העתיק של חבל הארץ בו זורם נהר הנילוס הנמצא באזור מפגש הגבולות בין מצרים וסודאן של ימינו ואשר שימש כבית לשלוש ממלכות כושיות בתקופת קדם: הראשונה, ממלכת קֶרמַה הקרויה על שם בירתה (בערך 2,400 לפנה"ס - 1,500 לפנה"ס), השנייה, ממלכת נפאטה (1,000 לפנה"ס - 300 לפנה"ס) והשלישית ממלכת מְרוֹאֶה (300 לפנה"ס - 300).
כל אחת משלוש הממלכות הייתה בעלת תרבות, כלכלה, מערכת פוליטית וצבאית עשירה, וכל אחת מהן הושפעה רבות מממלכת הפרעונים במצרים, ששכנה מצפון לנוביה והיוותה לה מתחרה על ההגמוניה האזורית. לקראת סוף תקופת הפרעונים כבשו מלכי ממלכת נפאטה את מצרים, והקימו בה שושלת פרעונים הידועה באגיפטולוגיה כשושלת ה-25.
שלטון ממלכת נפאטה היה קצר יחסית והסתיים עם כיבוש האזור בידי אשור בשנת 656 לפנה"ס, אולם חרף הזמן הקצר הייתה השפעתה של תרבות מצרים על הנובים אדירה, אחד מביטוייה של השפעה זו היה פרץ בנייה של מבני פירמידה, פרץ שהתחזק בתקופת יורשי ממלכת נפאטה - מלכי שושלת מרואה.
כיום מונים כ-220 פירמידות המרוכזות בשלושה מוקדים בסודאן, אשר שימשו כאתרי קבורתם של מלכי נפאטה ומרואה. הפירמידות הראשונות בנוביה נבנו באתר הנקרא אל - קורו, המכיל את קברי המלך קאשטה ויורשו פייה, יחד עם יורשיו של פייה, שאבאכא ותנות אמון. באתר נמצאות גם 14 פירמידות של מלכות.
פירמידות נוביות מאוחרות יותר נבנו באתר נורי, על גדתו המערבית של הנילוס בנוביה העליונה. אתר זה שימש כנקרופוליס של 21 מלכים ו-52 מלכות ונסיכים. הפירמידה הגדולה ביותר באתר היא זו של המלך והפרעה בן השושלת ה-25 - תהרקה.
האתר הגדול ביותר שהתגלה בסודאן הוא האתר במרואה, הנמצא כ-100 קילומטרים מצפון לבירה ח'רטום. בתקופת ממלכת מרואה נקברו באתר כ-40 בני אצולה נובים.
צורתן החיצונית של הפירמידות הנוביות שונה מזו של אלו אשר נבנו במצרים ואשר שימשו כמקור ההשראה לבנאים הנובים. הפירמידות הנוביות נבנו לגבהים גבוהים יחסית (בין שישה לשלושים מטרים) ועל פני בסיס צר של לא יותר משמונה מטרים, מה שמשווה להן מראה של מבנים צרים וארוכים שדופנותיהם נוסקות מעלה בזווית של כ-70° ביחס לאופק. לשם השוואה, רוב הפירמידות במצרים נבנו על בסיס רחב פי חמישה ובזווית של בין 40° ל-50°. לרוב הפירמידות הנוביות מוצמד מעין מזבח להקרבת קורבנות, פרט נוסף אשר נשאב מתרבות הפירמידות המצרית.
כל הפירמידות בנוביה נשדדו כבר בימי קדם, אולם מהממצאים במקום ניתן להסיק כי הקבורים בתוכן היו חנוטים, מכוסים בתכשיטים וחתומים בארונות קבורה מעץ, בדומה לנהוג בתרבות מצרים. כשנחקרו הקברים במאות ה-19 וה-20, נמצאו בתוך חלק מהם קשתות אשפות חיצים, רתמות סוסים, קופסאות עץ, פרטי קדרות, זכוכית צבעונית ושאר פריטים אשר העידו על קשרי מסחר חזקים בין התרבות המרואית לזו של מצרים.
ראו גם

הפירמידות במצרים
פירמידות במרכז אמריקה
פארק איסט ריבר

| --- | --- |

 נתונים ומידות
 שטח:  20 הקטאר
 מיקום
 מדינה:  ארצות הברית ארצות הברית
 מיקום:  מנהטן 
 קואורדינטות:  40°43′03″N 73°58′27″W﻿ / ﻿40.7175°N 73.974166666667°W﻿ / 40.7175; -73.974166666667
  (למפת מנהטן מוגדלת) פארק איסט ריבר(למפת מנהטן רגילה) פארק איסט ריבר(למפת ניו יורק רגילה) מנהטן הברונקס ברוקלין קווינס סטטן איילנד  ניו ג'רזיפארק איסט ריבר(למפת ניו יורק מוגדלת) מנהטן הברונקס ברוקלין קווינס סטטן איילנד  ניו ג'רזיפארק איסט ריבר
 
פארק איסט ריבר (באנגלית: East River Park) המנוהל על ידי מחלקת הפארקים והפנאי של העיר ניו יורק, הוא פארק ציבורי הממוקם באזור הלוור איסט סייד של האי מנהטן.
הפארק משתרע לאורך חופי איסט ריבר בין רחוב מונטגומרי לרוחב 12.
מהפארק ניתן לראות את גשר ברוקלין וגשר מנהטן. גשר ויליאמסבורג עובר מעל מרכז הפארק.
מתקנים בפארק

בשנת 1941 נבנה בפארק אמפיתיאטרון המשמש להופעות. כמו כן בפארק נמצאים מגרשי כדורגל, טניס, כדוריד וכדורסל, מסלולי ריצה ומסלולי רכיבה על אופניים. הפארק משמש גם חובבי דיג, הדגים על שפת איסט ריבר.
היסטוריה

תוכניות הקמת הפארק נהגו בשנות ה-30 של המאה ה-20 על ידי רוברט מוזס. הפארק נפתח בשנת 1939 באתר בו קודם לכן עמדו מעגני דיג ושכונות עוני. לאחר הקמתו הפך הפארק לשטח הירוק הגדול ביותר באזור הלוור איסט סייד. במהלך השנים קטן שטח הפארק בשל הרחבת דרך FDR ורחוב שאות'.
בשנת 2001 שופץ האמפיתיאטרון ונבנו מגרשי כדורגל נוסף - האמפיתיאטרון והמגרש נתרמו על ידי חברות שונות ברחבי ארצות הברית, והפרויקט הוקדש לילדים שאיבדו את הוריהם בפיגועי הטרור של ה-11 בספטמבר.
עורב לבן-עורף

| עורב לבן-עורף |
| --- | --- |
 עורב לבן-עורף
מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עורביים
סוג:: עורב
מין:: עורב לבן-עורף
שם מדעי
 Corvus albicollis ‏לאת'אם, 1790
תחום תפוצה


עורב לבן-עורף (שם מדעי: Corvus albicollis) הוא מין של עורב הקרוב למין עורב עב-מקור שהוא ציפור השיר הגדולה בעולם, והוא דומה לו במראהו אך קטן יותר. הוא מצוי ברחבי דרום ומזרח אפריקה.
עורב זה בעל נוצות שחורות וראש שחור עם מקור מעוקל ובולט בעל קצה לבן והוא בעל עורף לבן, ממנו קיבל את שמו. אורכו של העורב 50 עד 54 סנטימטרים, הוא בעל מוטת כנפיים של 752 עד 860 מילימטרים ומשקלו 762 עד 865 גרם בממוצע. לעורב אין דו-צורתיות זוויגית. כמו הרבה מיני עורבים העורב מסוגל לחקות מיני חיות אחרות כולל ציפורים רבות, אך לא אנשים. התנהגות זו נפוצה בעיקר בשביה.
הוא חי בחבורות או בזוגות לאורך אפריקה שמדרום לסהרה, באזורים פתוחים ויבשים כולל באזורים צחיחים למחצה ובאזורים הרריים. הוא נפוץ גם בסביבות כפרים ועיירות כל עוד יש בסביבתם גבעות עליהם הוא מקנן.
העורב הוא אוכל כל הניזון מנבלות, פירות, זרעים, בוטנים, חרקים, חולייתנים קטנים וגם ממזון אנושי. עורבים מסוימים התרגלו לאכול מידיהם של אנשים בפארקים בכמה מדינות. עורבים אחרים עוקבים אחרי נשרים או דיות בחיפוש אחרי נבלות ומחכים שאלה יסיימו לאכול.
העורב בעל תפוצה רחבה ולא נשקפת לו סכנה בטבע.
הערות שוליים

↑  עורב לבן-עורף באתר הרשימה האדומה של IUCN
עורב חום-עורף

| עורב חום-עורף |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: ציפורי שיר
תת־סדרה:: דמויי־דרור
משפחה:: עורביים
סוג:: עורב
מין:: עורב חום-עורף
שם מדעי
 Corvus ruficollis ‏לסון, 1830
תחום תפוצה


ביצי עורב חום-עורף, אוסף מוזיאון טולוז
עוֹרֵב חוּם-עוֹרֶף (שם מדעי: Corvus ruficollis) הוא עוף מדברי. הוא שוכן בצפון אפריקה ועד קניה, חצי האי ערב, המזרח התיכון ואיראן. בישראל הוא שוכן קבע באזורים המדבריים, ובעיקר בנגב ובמדבר יהודה, אך הוא מופיע לעיתים גם באזורים שאינם מדבריים.
גודלו של העורב חום-העורף 52–56 סנטימטר ומשקלו 500–830 גרם. צבעו שחור, פרט לעורפו שהוא חום (בגוזלים אין כתם חום בעורף). פרט לכך, הוא דומה מאוד לעורב השחור, אך מקורו מעט עדין יותר. הוא ניזון ממגוון רחב של מזונות - אשפה, נחשים, חגבים, גרעינים, פירות ועוד.
העורב חום-העורף הוא ציפור מתלהקת - הוא חי בזוגות המקימים להקות טריטוריאליות. יחידים (בעיקר צעירים), שאינם משתלבים בקבוצה, חיים בבדידות. עורב זה מקים את קינו מזרדים וממקמו בצוקים, עצים או בתים ישנים. הקן עשוי זרדים גסים המרופדים בחומרים רכים יותר, כגון צמר, קרעי בד וכדומה, והנקבה מטילה בו 2–5 ביצים.
הערות שוליים

↑  עורב חום-עורף באתר הרשימה האדומה של IUCN